STB દ્વારા સોંપવામાં આવેલ 19 પેજના પ્રપોઝલ ડોઝિયરમાં રાજ્યના મોટા શહેરોમાં રસ્તા પર ટ્રાફિક હળવો કરવા માટે આપવામાં આવેલ કેટલીક ભલામણો પૈકી આ એક ભલામણ છે. આ અંગે એક ઉચ્ચ STB અધિકારીએ કહ્યું કે, ‘રાજ્યના સૌથી મોટા શહેર અમદાવાદમાં 2600 કિમીનું રોડ નેટવર્ક છે. જેમાંથી 1170 કિમીનો રોડ પર ફ્રી ઓનરોડ પાર્કિંગ કરવામાં આવે છે. જેનો મતલબ છે કે કૂલ રોડના 45% જેટલો ભાગ તો પાર્ક કરેલા વાહનો દ્વારા જ રોકી લેવામાં આવે છે.’